Bendera Sarawak

Laman ini adalah mengenai bendera rasmi Wilayah Sarawak sahaja.

Perihal
Bendera wilayah Sarawak , atau nama rasminya Ibu Pertiwi, adalah berdasarkan rekabentuk bendera Kerajaan Sarawak sejak pemerintahan Rajah Putih.

Sejarah
Pada awal pemerintahan Sarawak yang diketuai oleh Raja Putih Sarawak ketika itu, Sir James Brooke, beliau menggunakan bendera salib St. George sebagai bendera rasmi kerajaan Sarawak, sekaligus menandakan bermulanya pemerintahan kerajaan Sarawak yang baharu. Tetapi bendera berkenaan hanya dikibarkan sementara di Sarawak pada 24 September 1841 sehingga 21 September 1848.

Pada petang 20 September 1848, satu mesyuarat penting diadakan melibatkan pihak kerajaan British pimpinan Sir James Brooke dengan beberapa para pemimpin tempatan yang lain. Dalam mesyuarat berkenaan, ada beberapa pihak termasuk Sir James Brooke sendiri akhirnya mengambil keputusan untuk mewujudkan satu bendera kerajaan yang baharu bagi wilayah Sarawak. Keputusan ini juga sebagai langkah terbaik untuk menggantikan bendera salib St. George, yang dikatakan oleh segelintir masyarakat tempatan sebagai bendera penjajah. 

Keesokannya pada pagi 21 September 1848, pihak kerajaan British akhirnya menurunkan bendera salib St. George dan menggantikan dengan bendera baharu Kerajaan Sarawak buat kali pertama. Bendera baharu Kerajaan Sarawak adalah menyerupai seperti bendera England, tetapi permukaannya berwarna kuning dengan bentuk salib yang berwarna separuh biru dan separuh merah. Akan tetapi bendera berkenaan hanya dikibarkan untuk tempoh mulai 21 September 1848 sehingga pada 7 Mei 1870.

Pada 7 Mei 1870, warna setengah biru pada bendera salib Sarawak telah ditukar kepada hitam oleh Raja Putih kedua, Charles Brooke, dan dirasmikan kegunaannya pada 26 September 1870, tarikh lahir bagi Rajah Muda Sarawak, Charles Vyner Brooke. Bendera tersebut digunakan sehingga tanggal 30 Jun 1946. 

Ia kemudian telah ditukar kepada jata negara dalam bentuk Blue Ensign apabila Sarawak diserahkan dibawah naungan Mahkota British pada 1 Julai 1946. Versi warna bendera pada 1870 telah digunakan kembali, berkibar bersebelahan dengan bendera kerajaan Persekutuan. Ketika pembentukan Persekutuan Malaysia dan Sarawak dijadikan sebagai sebuah wilayah yang bebas merdeka, bendera Salib terus  digunakan dan tidak diubah mulai tahun 16 September 1963 sehingga 31 Ogos 1973.

Trisakti telah diambil pada ulang tahun ke-10 kerajaan Sarawak yang merdeka didalam Persekutuan Malaysia pada 1973, ia telah dirasmikan oleh Ketua Menteri Sarawak ketika itu, Abdul Rahman Ya'kub dimana beliau juga mereka bendera tersebut. Berikutan seni reka baru bendera, lagu, moto dan jata kerajaan Sarawak yang baru juga turut digubal iaitu, Sarawak Bahagia dan Hidup Selalu Berkhidmat ("Live to serve"). Bendera Trisakti Sarawak yang digunakan adalah seakan-akan reka bentuk bendera Republik Czech.

Pada 31 Ogos 1988, bendera ditukar lagi dengan versi bendera semasa dengan lagu dan moto kerajaan Sarawak yang baru, Ibu Pertiwiku dan Bersatu, Berusaha, Berbakti ("United, Striving, Serving"). Seni reka baru telah digunakan pada ulang tahun ke-25 Sarawak bergabung dengan Persekutuan Malaysia.

Galeri

 Bendera sama warna dengan bendera Sarawak 
 Bendera Jerman
 Bender Belgium
 Bendera Angola

Lihat Juga
  Ibu Pertiwiku
 Identiti Wilayah Sarawak
 Bendera dan jata Sarawak
 Jata Wilayah Sarawak

 Pautan luar 

 Chater, W. J. (1994), Sarawak Long Ago, Dewan Bahasa dan Pustaka. ISBN 983-62-3981-2.

Kategori:Identiti Malaysia
Kategori:Bendera Malaysia
Kategori:Sarawak